# **PRILOG V**

# **KRITERIJI ODABIRA I NAČIN IZRAČUNA OCJENE PONUDA**

# **KRITERIJI ODABIRA:**

1. Financijski kriterij (cijena): 80% - C
2. Nefinancijski kriteriji (doseg): 20% - D
3. **Financijski kriterij (cijena) - C: 80%**

Bodovna vrijednost prema ovom kriteriju izračunava se prema sljedećoj formuli:

**C= 80 \* Cmin/Cpon**

C – bodovi po kriteriju cijene – uzima se iznos sa prve dvije decimale, bez zaokruživanja

Cpon – cijena iz ponude ponuditelja koja se ocjenjuje

Cmin – najniža cijena od svih ponuđenih valjanih ponuda

Maksimalni broj bodova koji ponuditelj može dobiti prema ovom kriteriju je 80.

1. **Nefinancijski kriterij (doseg) – BP: 20%**

U interesu Naručitelja je dobiti što kvalitetniju i obuhvatniju uslugu za novac, a budući da je cilj projekta osiguranje što većeg dosega informacija prema javnosti i korisnicima, ustanovljen je kriterij dosega, kako bi ponuditelji dokazali posjećenost elektroničke publikacije, odnosno sadržaja javnog informiranja i obrazovanja. Za potrebe utvrđivanja broja bodova po ovom kriteriju ponuditelj dostavlja dokazive podatke o broju posjetitelja u 2020. godini (Prilog Va).

Maksimalni broj bodova koji ponuditelj može dobiti prema ovom kriteriju je 20. Bodovna vrijednost prema ovom kriteriju izračunava se prema sljedećem:

Tablica 1:

|  |  |
| --- | --- |
| OPIS | BROJ BODOVA |
| >10.000.000 posjetitelja | 20 |
| Od 7.000.000 do 9.999.999 posjetitelja | 18 |
| Od 4.000.000 do 6.999.999 posjetitelja | 15 |
| Od 2.000.000 do 3.999.999 posjetitelja | 10 |
| Od 1.000.000 do 1.999.999 posjetitelja | 5 |
| Ponuditelj nije ponudio bolje uvjete ili je vrijednost boljih uvjeta manja od 1.000.000 posjetitelja | 0 |
| MAX. UKUPNO BODOVA: | 20 |

# OCJENJIVANJE PONUDA

Sveukupna ocjena ekonomski najpovoljnije ponude **E** je zbroj **C** – financijskog kriterija i **D** nefinancijskog kriterija:

|  |
| --- |
| **E = C + D** |

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.

Ako su 2 (dvije) ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u Dokumentaciji. Dodatne pogodnosti se neće razmatrati.